
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 9114-…/2014
Előterjesztést készítette: Tóth Krisztina jegyző
Előterjesztés elkészítésének időpontja: 2014. december 10.
Előterjesztést véleményezi: HSZB
Döntés módja: nyílt szavazás, egyszerű szótöbbség
Melléklet: MSZ (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2014. december 18-án tartandó munkaterv szerinti ülésére

5. napirendhez

Tárgy: Sülysápi Települési Értéktár Bizottság Működési Szabályzatának megállapítása
Tisztelt Képviselő-testület!
Mint emlékezetes 115/2014. (IX. 18.) ÖKT határozatunkkal létrehoztuk a települési értéktár bizottságot, melynek tagjaivá a Sülysápi Hagyományőrző Kör tagjait – Csákányi Miklóst, Csirkóné Szücsi Ágnest, Katus Norbertet, Németh Jánosnét és Zemen Pálnét – választottuk meg.
A magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 3. § (1) bekezdése szerint az értéktár bizottság működési szabályzatát a helyi önkormányzat képviselő-testülete határozza meg, mely során figyelembe kell venni, hogy az értéktár bizottság
a) legalább három tagból áll,
b) munkájába bevonja a helyi, illetve megyei közművelődési feladatellátás országos módszertani intézményét, továbbá értékek gyűjtésével, megőrzésével, hasznosításával foglalkozó országos és területi illetékességű szakmai és civil szervezeteket,
c) félévente, legkésőbb a félévet követő hónap utolsó napjáig beszámol tevékenységéről a helyi önkormányzat képviselő-testületének,

d) működéséhez és feladatainak ellátásához szükséges pénzügyi, tárgyi és ügyviteli feltételeket a helyi önkormányzat - az általa jóváhagyott éves munka- és pénzügyi tervre figyelemmel - maga biztosítja.
Mindezek alapján az előterjesztett működési szabályzatot megtárgyalni, és elfogadni szíveskedjenek.
…/2014. (IX. 18.) ÖKT határozati javaslat

Sülysáp Város Önkormányzatának Képviselő-testülete a magyar nemzeti értékek és a hungarikumok gondozásáról szóló 114/2013. (IV. 16.) Korm. rendelet 3. §-a alapján a Sülysápi Értéktár Bizottság Működési Szabályzatát elfogadja.

Határidő: azonnal
Felelős: polgármester, ÉB elnöke
Sülysáp, 2014. december 10.

Horinka László s.k.


polgármester
MELLÉKLET
SÜLYSÁPI TELEPÜLÉSI ÉRTÉKTÁR BIZOTTSÁG
MŰKÖDÉSI SZABÁLYZATA
Sülysáp Város Önkormányzatának Képviselő-testülete a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet 3. § (1) bekezdése alapján a Sülysápi Települési Értéktár Bizottság (a továbbiakban: bizottság) Működési Szabályzatát (a továbbiakban: MSZ) a következők szerint állapítja meg:

I. ÁLTALÁNOS RENDELKEZÉSEK

1. A bizottság hivatalos megnevezése:      
Sülysápi Települési Értéktár Bizottság

2. A bizottság székhelye:
2241 Sülysáp, Szent István tér 1.
3. A bizottság tagjainak száma:
5 fő 

4. A bizottság tagjainak névsorát az MSZ függeléke tartalmazza.
II. A BIZOTTSÁG FELADAT- ÉS HATÁSKÖRE

5. A bizottság feladat- és hatáskörei: a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet szerinti feladat- és hatáskörök.
III. A BIZOTTSÁG MŰKÖDÉSE

6. A bizottság a tevékenységét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok gondozásáról szóló 114/2013. (IV. 16.) Korm. rendelet, és az e szabályzatban foglaltak szerint végzi.

7. A bizottság üléseit szükség szerint, de legalább évente kétszer (minden májusában és novemberében) tartja.
8. A bizottság elnöke a bizottság ülésének időpontjáról, napirendjéről és a bizottság által meghozott döntésekről a www.sulysap.hu honlapon, valamint az önkormányzat hirdetőtábláján keresztül tájékoztatja a város lakosságát.
9. A bizottság működéséhez és feladatainak ellátásához szükséges pénzügyi, tárgyi és ügyviteli feltételeket Sülysáp Város Önkormányzata a bizottságnak a Képviselő-testület által jóváhagyott éves munka- és pénzügyi tervére figyelemmel, a Sülysápi Polgármesteri Hivatal útján biztosítja.
10. A bizottság félévente (júniusban és decemberben) beszámol tevékenységéről Sülysáp Város Önkormányzata Képviselő-testületének.

IV. A BIZOTTSÁG ÜLÉSE
11. A bizottság ülését az elnök hívja össze. A bizottság ülésére az írásbeli meghívót és az előterjesztések elektronikus úton kerülnek megküldésre oly módon, hogy azokat a bizottság tagjai és az ülésre meghívottak az ülést megelőző 3. napon megkapják. Indokolt esetben a bizottság telefonon is összehívható. 
12. A napirendi témák előterjesztésének általános formája az írásbeli előterjesztés, a napirend kivételes esetben szóban is előterjeszthető.

13. A bizottság ülését az elnök vezeti, akadályoztatása esetén a bizottság általa felhatalmazott tagja helyettesíti.
14. A bizottság ülése akkor tartható meg, ha a bizottság határozatképes, amihez a megválasztott tagok több mint felének a jelenléte szükséges. 

15. A bizottság döntéseit napirendi pontonként haladva, nyílt szavazással (kézfelemeléssel), egyszerű szótöbbséggel (jelenlévő tagok szavazatának többsége), határozati formában hozza. Szavazategyenlőség esetén az elnök szavazata dönt.

16. A bizottsági ülésről jegyzőkönyvet kell készíteni, amelynek tartalmaznia kell:

· az ülés időpontját és helyét,

· a jelenlévők nevét,

· a tárgyalt napirendi pontokat,

· a tanácskozás lényegét,

· a hozott határozatokat, melyekben rögzíteni kell a bizottság javaslatát, állásfoglalását, véleményét,

· a szavazás számszerű eredményét és

· a bizottság elnökének és a jegyzőkönyv vezetőjének aláírását.

17. A jegyzőkönyv mellékletét képezi:

· a tárgyalt írásbeli előterjesztés,

· az írásban benyújtott kiegészítés,

· a jelenléti ív.

V. A BIZOTTSÁGI TAGOK JOGAI ÉS KÖTELEZETTSÉGEI

18. A bizottsági tagok kötelesek a bizottság munkájában legjobb tudásuk, szakértelmük szerint aktívan részt venni, és a bizottság üléséről való távolmaradásukat előre jelezni.
19. A bizottság tagjai tiszteletdíjban nem részesülnek, de a feladatuk ellátásával összefüggő költségeik megtérítésére jogosultak.
VI. ZÁRÓ RENDELKEZÉSEK

20. Ez a szabályzat elfogadásának napján lép hatályba.
21. A szabályzatot Sülysáp Város Önkormányzatának Képviselő-testülete a …/2014. (XII. 18.) ÖKT határozatával állapította meg.

Horinka László
Tóth Krisztina

polgármester
jegyző
FÜGGELÉK
Sülysápi Települési Értéktár Bizottság tagjai:
Zemen Pálné /2241 Sülysáp, Határ út…/ elnök

Csákányi Miklós /2241 Sülysáp,…/ tag

Csirkóné Szücsi Ágnes /2241 Sülysáp, Szent Imre u.…/ tag

Katus Norbert /2241 Sülysáp, Béke u. 22/A./ tag

Németh Jánosné /2241 Sülysáp, Úri út…/ tag

